Maudhui: Rais Bouteflika amekuwa akionekana kwa nadra sana kwa umma, picha hii inamuonyesha akiwa anapiga kura mwaka 2017 mwezi Mei.

Bouteflika ametoa msimamo huo katika siku ya mwisho ya kuwania fomu za kuwania urais.

Kwa siku kadhaa sasa kumekuwa na maandamano makubwa katika maeneo mbalimbali ya taifa hilo yanayolenga  kupinga hatua ya rais huyo kuwania tena nafasi hiyo.

Baada ya kuwasilisha fomu maalum ya uchaguzi, kwa niaba ya kiongozi huyo, meneja wake wa kampeni, Abdelghani Zaalane, amesoma barua iliyoandikwa na Rais Bouteflika, 

akieleza kwamba amesikia kilio cha waandamanaji na atakapochaguliwa atafanya mabadiliko. 

"Kama Mungu akipenda na kama waaljeria watarejesha Imani yao kwangu, nitatekeleza wajibu wa kihistoria ili kufanikisha mahitaji yao ya msingi: ambayo ni kubadili mfumo".

Aidha ameahidi kuitisha upya chaguzi ndani ya mwaka mmoja, ambapo hatowania tena kiti hicho. 

"Nina ahidi kuandaa uchaguzi wa mapema kupitia mjadala wa huru wa kitaifa. Na naahidi sitagombea ktk uchaguzi huo".

Rais Bouteflika, mwenye umri wa miaka 82 sasa , ameonekana mara chache hadharani tangu aanze kuugua ugonjwa wa kiharusi mwaka 2013. 

Nani wanagombea nafasi ya urais?

Mpaka sasa kuna wagombea wengine sita ambao wamejiandikisha kuwania nafasi hiyo, miongoni mwao akiwemo Ali Ghediri, ambaye alihaidi kuleta mabadiliko nchini Algeria.

Mfanyabiashara Rachid Nekkaz, ambaye ana wafuasi wengi kwenye mtandao wa kijamii na anatajwa kuwavutia vijana wengi nchini humo, alitangaza nia yake lakini hakukidhi vigezo.

Ingawa binamu yake Rachid Nekkaz ambaye ni fundi magari aliweza kuingia katika kinyang'anyiro hicho  na mfanyabiashara huyo maarufu amedai kuwa ataongoza kampeni za ndugu yake.

Mpinzani mkubwa wa chaguzi ziliopita Ali Benflis, atagombea nafasi hiyo tena.

Je, maandamano haya ni kitu kipya ?

Maandamano ya aina hii nchini Nigeria ni jambo ambalo ni adimu kutokea Algeria na maandamano yameonekana kuwa makubwa tangu Bouteflika aingie madarakani miaka 20 iliyopita.

Maandamano yalianza siku 10 zilizopita mara baada ya...\nMaudhui yaliyotangulia yanaweza kufupishwa kama ifuatavyo:
Rais wa Algeria, Abdelaziz Bouteflika, amepuuza wito wa kumtaka kutowania tena urais katika uchaguzi mkuu wa mwezi ujao.